รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม สรุปจำนวนรถใช้มอเตอร์เวย์ฟรีช่วงวันหยุดยาวสงกรานต์ 2564
วันอังคารที่ 20 เมษายน 2564
กรมทางหลวง กระทรวงคมนาคม สรุปจํานวนรถใช้มอเตอร์เวย์ฟรีช่วงวันหยุดยาวสงกรานต์ 2564
พบยอดผู้ใช้กว่า 5  ล้านคัน ส่วนผู้ใช้มอเตอร์เวย์สาย 6 ช่วง ปากช่อง-สีคิ้ว พบยอดกว่า 2 แสนคันสําหรับปริมาณจราจรเข้า-ออกกรุงเทพมหานคร บนทางหลวงสายหลัก และมอเตอร์เวย์สาย 7 (ด่านลาดกระบัง) จํานวน 10 เส้นทาง พบยอดรวมกว่า 9 ล้านคัน
ตามที่กรมทางหลวง (ทล.) ได้ยกเว้นค่าธรรมเนียมผ่านทาง ทางหลวงพิเศษหมายเลข 7 กรุงเทพ – ชลบุรี – พัทยา ทางหลวงพิเศษหมายเลข 9 บางปะอิน – บางพลี และ พระประแดง – ต่างระดับบางขุนเทียน ตั้งแต่เวลา 00.01 น. ของวันที่ 9 เมษายน 2564 ถึง เวลา 24.00 น. ของวันที่ 16 เมษายน 2564 ระยะเวลา 8 วัน พบว่ามีจํานวนรถทุกประเภทที่ใช้บริการทั้งสิ้นจํานวน 5,235,901 คัน แบ่งเป็น รถ 4 ล้อ จํานวน 4,774,232 คัน , รถ 6 ล้อ จํานวน 158,032 คัน และรถมากกว่า 6 ล้อ จํานวน 303,635 คัน ซึ่งประมาณการจํานวนเงินที่ช่วยลดภาระรายจ่ายให้แก่ประชาชนจากการยกเว้นค่าผ่านทาง ระหว่างวันที่ 9 เมษายน 2564 - 16 เมษายน 2564 เป็นเงิน 183,702,894 บาท
◾️ สําหรับการเปิดให้บริการวิ่งฟรีชั่วคราวบนทางหลวงพิเศษหมายเลข 6 ช่วง ปากช่อง – สีคิ้ว เพื่อรองรับการเดินทางสู่ภาคตะวันออกเฉียงเหนือ พบว่ามีผู้ใช้บริการในระหว่างวันที่ 9-19 เมษายน 2564 รวมทั้งสิ้น 206,105 คัน คิดเป็นร้อยละ 18.84% ของปริมาณรถทั้งหมดที่วิ่งบนทางหลวงหมายเลข 2 (มิตรภาพ) จํานวน 1,093,808 คัน โดยแบ่งเป็น
- มอเตอร์เวย์สาย 6 ฝั่งขาออก ระหว่างวันที่ 9-13 เมษายน 2564 มีจํานวน 102,117 คัน คิดเป็น 26.82% ของปริมาณรถขาออกทั้งหมด 380,619 คัน ส่วนปริมาณรถวิ่งบนทางหลวงหมายเลข 2 ช่วงลําตะคอง มีจํานวน 278,502 คัน
- มอเตอร์เวย์สาย 6 ฝั่งขาเข้า ระหว่างวันที่ 14-19 เมษายน 2564 มีจํานวน 103,988 คัน คิดเป็นร้อยละ 25.62% ของปริมาณรถขาเข้าทั้งหมด 405,752 คัน ส่วนปริมาณรถวิ่งบนทางหลวงหมายเลข 2 ช่วงลําตะคอง มีจํานวน 301,764 คัน
◾️ นอกจากนี้ กรมทางหลวงยังได้สรุปปริมาณจราจรเข้าและออกจากกรุงเทพมหานคร บนทางหลวงสายหลัก และทางหลวงพิเศษหมายเลข 7 (ลาดกระบัง) ในช่วงระหว่างวันที่ 9 – 18 เมษายน 2564 รวมทั้งสิ้น 9,486,460 คัน โดยมีรายละเอียดดังนี้
- ฝั่งขาออก จํานวน 4,810,259 คัน แยกเป็น ทางหลวงหมายเลข 32 (บางปะอิน) จํานวน 615,915 คัน, ทางหลวงหมายเลข 347 (บางปะอิน) จํานวน 198,822 คัน , ทางหลวงหมายเลข 340 (บางบัวทอง) จํานวน 373,156 คัน , ทางหลวงหมายเลข 4 (นครชัยศรี) จํานวน 548,331 คัน , ทางหลวงหมายเลข 35 (สมุทรสาคร) จํานวน 627,657 คัน , ทางหลวงหมายเลข 1 (วังน้อย) จํานวน 678,847 คัน , ทางหลวงหมายเลข 305 (องค์รักษ์) จํานวน 207,370 คัน , ทางหลวงหมายเลข 304 (มีนบุรี) จํานวน 288,767 คัน , ทางหลวงหมายเลข 34 (สมุทรปราการ) จํานวน 773,361 คัน และทางหลวงพิเศษหมายเลข 7 (ด่านลาดกระบัง) จํานวน 498,033 คัน โดยปริมาณจราจรที่มีประชาชนเดินทางมากที่สุดคือวันที่ 10 เมษายน 2564 มีจํานวน 698,675 คัน
- ฝั่งขาเข้า จํานวน 4,676,201 คัน แยกเป็น ทางหลวงหมายเลข 32 (บางปะอิน) จํานวน 620,741 คัน, ทางหลวงหมายเลข 347 (บางปะอิน) จํานวน 194,258 คัน , ทางหลวงหมายเลข 340 (บางบัวทอง) จํานวน 363,967 คัน , ทางหลวงหมายเลข 4 (นครชัยศรี) จํานวน 527,133 คัน , ทางหลวงหมายเลข 35 (สมุทรสาคร) จํานวน 513,202 คัน , ทางหลวงหมายเลข 1 (วังน้อย) จํานวน 699,744 คัน , ทางหลวงหมายเลข 305 (องค์รักษ์) จํานวน 194,456 คัน , ทางหลวงหมายเลข 304 (มีนบุรี) จํานวน 299,609 คัน , ทางหลวงหมายเลข 34 (สมุทรปราการ) จํานวน 740,823 คัน และทางหลวงพิเศษหมายเลข 7 (ด่านลาดกระบัง) จํานวน 522,211 คัน โดยปริมาณจราจรช่วงขาเข้าที่มีประชาชนเดินทางมากที่สุดคือวันที่ 15 เมษายน 2564 มีจํานวน 516,543 คัน